VS001027
Datum: 1996-08-06T02:00:00.000+02:00
datum_sodbe_i_stopnje: 1999-09-14T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe zob in čeljusti in njihove posledice - poškodbe hrbtenice in reber in njihove posledice - poškodbe okolčja in stegnenice in njihove posledice - poškodbe kolena in goleni in njihove posledice
fischer: srednje hudi primeri
odskodnina: 3550000 SIT
opombe: II Ips 479/2001. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 40 do 45 let

Škodni dogodek

Poškodoval se je v prometni nesreči.

Poškodba

Zvin vratne hrbtenice, udarnina prsnega koša in desnega ledvenega predela, udarninsko raztrganinska rana na desnem kolenu in levi goleni, odkrhnina notranje grče desne stegnenice v kolenu v predelu nasadišča vzdolžne vezi z okvaro te vezi, izliv v desno koleno z draženjem sklepna ovojnice, odlom prvega zgornjega desnega sekalca ter okvara plombe na tretjem in četrtem zgornjem desnem zobu.

## Telesne bolečine

1800000 SIT Hude 4 dni, srednje hude 1 mesec, lahke 2 meseca, občasne lahke ima še sedaj in jih bo imel še v bodoče ob spremembah vremena, ob dolgotrajni hoji, ob poskusu počepanja in poklekanja ter dvigovanja težjih bremen. Nekaj mesecev intenziven glavobol.

#### Hospitalizacija

4 dni; šivali so mu levo golen in desno koleno.

#### Ambulantno zdravljenje

7 pregledov pri specialistih. 6 mesecev je bil v bolniškem staležu.

#### Rehabilitacija

20 fizioterapij.

#### Nevšečnosti med zdravljenjem

1 mesec je potreboval pomoč pri opravljanju vseh opravil; 3-krat punktiranje desnega kolena; 23 RTG slikanj; 10 infiltracij kolena z zdravili proti bolečinam in vnetju;

## Strah

250000 SIT Kratkotrajen hud primarni strah. En mesec zaskrbljenost za izid zdravljenja.

## Zmanjšanje življenjske aktivnosti

1300000 SIT Nestabilnost desnega kolena lažje stopnje, zmanjšana gibljivost vratne hrbtenice v skrajnih legah; ni sposoben za dela, ki zahtevajo poklekanje, počepanje, dvigovanje bremen, težjih od 15 kg, oviran pa je pri poskokih in večini športnih aktivnosti.

## Skaženost

200000 SIT Manjša brazgotina na prednji strani leve goleni.

---

ZOR člen 200, 203